《二月朔日益阳道中遇雨作》
清代·吴大澄

细雨濛濛泻绿渠，时逢野老担园蔬。万竿修竹萧疏影，半坞长松僻静居。

茶市将忙初试剪，秧田未插尚悬锄。个中别有王维画，一树梅花一草芦。

作者简介：（1835—1902）江苏吴县人，字清卿，号恒轩，又号恪斋。同治七年进士。授编修，以请裁减“大婚”经费，直声震朝中。光绪十一年，以左副都御史赴吉林，与俄使勘界，争回被侵之珲春黑顶子地。后为湖南巡抚，甲午战争中，自请率湘军出山海关拒敌，旋以兵败革职。善篆籀，亦能画，精金石、文字等学，收藏书画、古铜器甚富。有《恪斋诗文集》、《恪斋集古录》、《古籀补》、《权衡度量考》等。